Samkvæmt sænska útvarpinu P4 Uppland þurfa sjúkraflutningamenn í Uppsala að vera í skotheldum vestum að störfum til þess að verjast árásum , þegar þeir sækja og flytja sjúka og slasaða . Nýju reglurnar taka gildi eftir árámót . Útköllum vegna ofbeldisverka hefur fjölgað sem gerir starfið hættulegra og því er gripið til þess ráðs að sjúkraflutningamenn beri skotheld vesti í vinnunni . Lars Westman yfirmaður starfsemi sjúkrabíla í Uppsala , Huddunge og Knivsta segir í viðtali við P4 , að ” við merkjum harðara starfsumhverfi í samfélaginu með fjölgun verkefna þar sem hótanir og ofbeldi eru fyrirsjáanleg . ” Samkvæmt Westman eru skotheldu vestin ” bein afleiðing ” þess grófa ofbeldis sem breiðir úr sér í Svíþjóð . Að bera skothelt vesti er ein af fleiri aðgerðum til að tryggja öryggi sjúkraflutningamanna . Að auki fá sjúkraflutningamenn þjálfun í hvernig þeir geta komist hjá ofbeldi t.d. með því að hafa lyfjatösku aðeins á annarri öxlinni svo hægt sé að komast undan t.d. ef ræningi reynir að stela töskunni . Á að leyfa áfengisauglýsingar í fjölmiðlum ?